PressReader - Baba & Kleuter: 2016-12-01 - SUPERKOEL SOMERMAMMA
- KOEL, EK­SO­TIE­SE DRAN­KIES
Swan­ger­skap laat ’n mens meer sweet, en swan­ger­skap in die so­mer laat mens nóg meer sweet. Dit is dus nood­saak­lik om ge­noeg vloei­stow­we in te neem. Ont­wa­te­ring is nie­mand se speel­maat nie, en ook nie goed vir jou ba­ba nie. Te­kens dat jy ont­wa­ter sluit in ’n groot dors, droë lip­pe en vel, moeg­heid en hard­ly­wig­heid. As jou u­ri­ne nie ’n baie lig­te geel is nie, drink jy ook nie ge­noeg nie.
Meng ge­rus vir jou ’n nie-al­ko­ho­lie­se men­gel­dran­kie. Ver­sap ’n glas le­moen­sap, ’n stuk kom­kom­mer en ’n paar krui­se­ment­bla­re saam. Giet dit oor ys­blok­kies en ge­niet.
’n Meng­sel van na­tuur­li­ke jo­gurt, ys­wa­ter en vrug­te­sap van jou keu­se (1:1:1) is ook baie ver­fris­send.
As jy moeg is vir wa­ter, maak ys­tee met rooi­bos, suur­le­moen­sap en heu­ning.
Maak ys­blok­kies waar­in krui­se­ment­bla­re op­ge­kap is en voeg dit by jou wa­ter of sap.
JOU EIE MO­BIE­LE VERKOELER SAAM
Maak ’n sproei­bot­tel­tjie vol koel wa­ter ge­meng met roos­wa­ter of la­ven­tel en spuit ver­al jou ge­sig en voe­te met die fyn mis­sproei as jy warm kry. Dit sal jou ont­span­ne en ver­fris laat voel en boon­op lek­ker laat ruik. Jy kan die bot­tel­tjie o­ral met jou saam­dra.
’n Min­der ge­so­fis­ti­keer­de weer­ga­we is ’n koel, klam was­lap wat oor­nag in die vries­kas was, wat jy ag­ter teen jou nek of teen jou voor­kop kan hou as die hit­te jou on­der­kry. Dit help om jou lig­gaams­tem­pe­ra­tuur ef­fens te ver­laag.
Oor­ver­hit­ting is ’n we­sen­li­ke ge­vaar as jy swan­ger is. Te­kens van hit­te-uit­put­ting sluit in moeg­heid, swak­heid, naar­heid, spier­kram­pe en dat jy wil flou word of dui­se­lig voel.
EN KAAL, LIG EN LOS
Die laas­te ding wat jy nou no­dig het, is klou­en­de kle­re wat oor jou bul­ten­de boep span en jou nóg gro­ter laat voel. As jy ’n mooi ma­gie het, kan jy ge­rus uit­haal en wys. So nie is die sleu­tel ge­mak­li­ke s­ty­le in na­tuur­li­ke stow­we soos ka­toen, lin­ne en sy. Na­tuur­li­ke stow­we laat lug deur, help jou om koel te bly en keer ook dat jy nie te veel sweet en so dalk ’n hit­te-uit­slag op on­ge­mak­li­ke plek­ke soos on­der jou bors of tus­sen jou bo­be­ne op­doen nie – iets wat al­ge­meen ty­dens swan­ger­skap voor­kom.
Ver­al on­der­kle­re kan ’n ver­skil aan jou ge­mak maak. As jou bra’s en broe­kies al knyp, be­lê ge­rus in spe­si­a­le kraam-on­der­kle­re soos dié van Car­ri­well – jy sal nie spyt wees nie.
Rok­ke is ook ge­mak­li­ker as kle­re in twee stuk­ke, want met ’n rok druk niks jou in jou mid­del nie.
IN DIE WA­TER
S­wem sal jou nie net koel hou nie, dis ook die per­fek­te so­mer­oe­fe­ning vir jou en jou ma­gie en sal keer dat jy dalk oor­ver­hit ter­wyl jy pro­beer fiks bly vir die kraam­slag. Dit haal ook die ge­wig van jou be­ne af.
Oor­weeg ook wa­ter-a­ë­ro­bie­se klas­se vir swan­ger vroue.
As jy nie toe­gang tot ’n swem­bad het nie, oe­fen op die koel tye van die dag soos sog­gens vroeg of smid­dae baie laat, en koel ag­ter­na in die stort af.
Chloor kan jou vel en ha­re baie uit­droog. Vryf op­knap­per in jou ha­re voor jy s­wem en skaf ’n vars lyf­room aan om ag­ter­na te smeer.
’N KOEL OA­SE IN JOU HUIS
Skep een ka­mer in die huis wat ul­tra­koel is. Kies ’n ka­mer wat suid kyk, want dit sal die min­ste son kry. Hou die gor­dy­ne heel­dag toe so­dat die hit­te bui­te bly en ver­sier die ver­trek met koel kleu­re soos wit, lem­me­tjie­groen, blou, pienk en groen. Hou die lug­ver­koe­ling heel­tyd op sy koud­ste ver­stel­ling of sit ’n waai­er neer met ’n bak wa­ter daar­voor. Jy kan ook roos­bla­re of jas­myn in die wa­ter sit om jou te help ont­span. Trek ’n lek­ker los kaf­tan aan, sit kom­kom­mer­sky­fies uit die ys­kas op jou oë en jy voel som­mer gou soos ’n len­te­bries!
As jou voe­te warm kry, sal jy ook warm kry! Swan­ger­skap is nie die tyd vir hoë hak­ke en toe skoe­ne nie – daar is ge­luk­kig baie by­der­wet­se plat­hak-so­mer­san­da­le be­skik­baar so­dat jy steeds e­le­gant kan lyk. Be­derf jou met ’n pe­di­kuur by jou naas­te spa.
Be­lê ook in ’n voet­spa, of vul ’n klein skot­tel­tjie met koel wa­ter met ’n bie­tjie sout daar­in. Sit al­bas­ters on­der­in en vryf jou voe­te daar­oor vir ’n lek­ker voet­mas­se­ring.
Hoe­wel die mees­te swan­ger vroue se voe­te en en­kels in die laas­te tri­mes­ter weens ’n toe­na­me in bloed­vo­lu­me ma­tig swel, sal die so­mer­hit­te dié toe­stand ver­er­ger om­dat die lig­gaam dan nog meer vloei­stof te­rug­hou. Een van die bes­te teen­voe­ters is om ge­reeld met jou voe­te om­hoog te sit. As jou voe­te of an­der de­le van jou lyf steeds baie ge­swel bly, be­spreek dit met jou gi­ne­ko­loog. Dit kan ’n te­ken wees van pre­ë­klamp­sie, wat baie ge­vaar­lik kan wees.
Help limf­drei­ne­ring aan deur jou lyf el­ke og­gend met ’n droë bor­sel te bor­sel voor jy in die stort klim. Be­gin by jou voe­te en bor­sel al­tyd in die rig­ting van jou hart.
As dit baie warm is, ont­hou om sog­gens jou rin­ge af te haal so­dat dit nie la­ter in die dag vas­sit nie. As jou han­de kaal voel son­der rin­ge, kan jy jou na­els ’n hel­der kleur verf om daar­voor te ver­goed.
AF MET KRUI­SE­MENT
Krui­se­ment­ge­geur­de pro­duk­te skep die il­lu­sie van ’n koel b­rie­sie. Suig aan pe­per­men­te, drink ys­tee met krui­se­ment­bla­re en kies lyf­pro­duk­te met ’n krui­se­ment­geur. Sit ’n bak wa­ter met ’n drup­pel krui­se­ment­o­lie in voor ’n waai­er neer om ’n ver­trek af te koel.
KOUE KOS, SKAT
Eet ge­reeld klein maal­tye so­dat jy nooit oor­vol voel nie. Prop jou so­mer­spys­kaart vol vrug­te, bes­sies, slaai en groen­te. Koue maal­tye wat steeds voed­saam en vul­lend is, kan ge­kook­te ei­ers of koue hoen­der­vleis in­sluit. Jy kan ook jou eie suigy­sies maak deur sap te vries.
’n Kort, prak­tie­se nu­we haar­styl sal jou nek koel hou en som­mer wip in jou stap sit. As jy dit ooit oor­weeg het om kort­pad te kies, is dit nou die tyd!
Tenk­top deur Cot­ton On, R199.
Kort­broek deur Cot­ton On, R250.